**. NAPIREND**

**E l ő t e r j e s z t é s**

**Salföld Község Önkormányzata Képviselő-testületének**

**2019. április 15-i nyilvános ülésére**

**Tárgy: Háziorvos mellé asszisztens biztosításáról**

**Előterjesztő: Kardosné Csaba Gyöngyi, polgármester**

**Előkészítette: Nagy Éva ügyintéző**

**Előterjesztő Jogszabállyal nem ellentétes**

**Tóthné Titz Éva, jegyzőt helyettesítő aljegyző**

Tisztelt Képviselő-testület!

A közalkalmazottak jogállásáról szóló 1992. évi XXXIII. törvény (a továbbiakban: Kjt.) 20/A. §(1)  bekezdése alapján a közalkalmazotti jogviszony pályázat alapján létesíthető. Csak olyan közalkalmazottat lehet kinevezni, aki a pályázaton részt vett és a pályázati feltételeknek megfelelt.

A Kjt 20/A. § (2) bekezdésének b) pontja alapján a 25. § (2) bekezdés *b)*pontja szerinti áthelyezés esetén pályázat kiírása nélkül létesíthető közalkalmazotti jogviszony akkor is, ha egyébként a munkakör betöltéséhez pályázat kiírása kötelező. Ezen túlmenően, a munkakör pályázat kiírása nélkül is betölthető, ha a munkakör haladéktalan betöltése a folyamatos ellátás biztonságos megszervezéséhez elengedhetetlenül szükséges, és a folyamatos működéshez szükséges személyi feltételek más munkaszervezési eszközökkel nem biztosíthatók,

A Kjt. 83/A. §(1) Az önkormányzattal közalkalmazotti jogviszonyban álló esetében - a helyi önkormányzatokról szóló törvény eltérő rendelkezése hiányában - a kinevezés és a felmentés a képviselő-testület kizárólagos hatáskörébe tartozik, az egyéb munkáltatói jogokat pedig a polgármester gyakorolja.

A Kővágóörsi háziorvosi praxis jelenleg betöltetlen. A feladatot az Önkormányzatok helyettesítéssel a KIRÁLY Gyógyító Betéti Társasággal kötött szerződés alapján, dr. Király Tünde háziorvossal látják el. A szerződés szerint az asszisztenst az Önkormányzatok biztosítják. Az asszisztensi állás betöltésének sürgősségére tekintettel a folyamatos háziorvosi ellátás biztosítása érdekében az Önkormányzatok pályázatot nem írtak ki.

A háziorvosi feladatokat továbbra is helyettesítéssel tudják az Önkormányzatok ellátni, így az asszisztensi feladatok ellátására egy fő határozatlan idejű közalkalmazottat kell kinevezni.

Az asszisztens rendelkezik a háziorvosi melletti asszisztensi feladatok ellátásához szükséges végzettséggel.

A Kjt. 61. § (1) bekezdés *c)* pontja alapján középfokú végzettségére tekintettel a „C” fizetési osztályba, és 12 év közalkalmazotti jogviszonyára tekintettel az 5. fizetési fokozatba Kell besorolni. Ennek megfelelően a besorolási bére 124.048 Ft, garantált bérminimumra történő kiegészítés: 70.952 Ft, valamint az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet 14. § (4a) bekezdésének a) pontja alapján 20.000 Ft szakdolgozói kiegészítő díjazás.

A Kjt. 21/A. § (1) bekezdése alapján a kinevezésben a közalkalmazotti jogviszony létesítésekor három hónap próbaidő megállapítása kötelező a (4)-(5) bekezdésben meghatározott kivétellel. A (2) bekezdés alapján a kinevezésben a közalkalmazotti jogviszony létesítésekor három hónapot meghaladó próbaidő köthető ki, melynek tartama legfeljebb négy hónapig terjedhet.

***Határozati javaslat:***

**SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2019. HATÁROZATA**

***Háziorvosi asszisztens kinevezéséről***

Salföld Község Önkormányzata Képviselő-testülete hozzájárulását adja, hogy Horváth Zsuzsanna (8300 Tapolca, Fő utca 2.) a Kővágóörs – Kékkút – Salföld háziorvosi körzetben, a háziorvosi asszisztensi feladatok ellátására, 3 hónap próbaidő megjelölésével, határozatlan időre, 2019. július 1. napjától kinevezésre kerüljön.

A kinevezésről Kővágóörs Község Önkormányzata dönt.

A Képviselő-testület Horváth Zsuzsanna illetményét *215.000,- Ft*-ban a következők szerint javasolja megállapítani:

- fizetési osztályhoz fokozathoz tartozó garantált illetmény: 124.048 Ft

- garantált bérminimumra való kiegészítés: 70.952 Ft,

- szakdolgozó kiegészítő díjazása: 20.000 Ft.

Felkéri a polgármestert, hogy a döntésről Kővágóörs Község Polgármesterét értesítse.

Felelős: Fábián Gusztáv, polgármester

Határidő: azonnal

Kővágóörs, 2019. április 5.

Tóthné Titz Éva

jegyzőt helyettesítő aljegyző